
Ford trece la ofensivă în Europa: șapte modele noi și tehnologie inteligentă pentru a menține vehiculele comerciale în mișcare și afacerile profitabile 

· Ford anunță o ofensivă majoră de produse și servicii menite să câștige cotă de piață în Europa, adaptate perfect cerințelor specifice ale clienților de pe continent. 

· Strategia debutează sub umbrela „Ready-Set-Ford”, o nouă platformă globală de brand, fundamentată pe poziția de lider a companiei în segmentul vehiculelor de muncă, pe performanța dinamică și pe spiritul de aventură în off-road.

· Ford își va apăra și consolida poziția de lider pe piața vehiculelor comerciale prin extinderea gamei și a serviciilor conectate, transformând datele generate de vehicule în productivitate măsurabilă. 

· Divizia de autoturisme este revitalizată cu cinci modele complet noi, „multi-energie”, care îmbină ADN-ul off-road cu un secol de tradiție și succes în raliuri. 
· Ford lansează un apel la acțiune către autorități: cadrul legislativ trebuie să se alinieze cu realitatea pieței și să ofere o tranziție flexibilă către un viitor complet electric.

SALZBURG, Austria, 18 mai 2026 – Ford a prezentat astăzi o nouă viziune ambițioasă pentru viitorul său în Europa, în cadrul unei reuniuni a dealerilor și partenerilor săi europeni. Printr-o lansare amplă de produse și tehnologii destinate atât clienților comerciali, cât și celor de retail, planificată pentru următorii trei ani, Ford își reafirmă angajamentul față de șoferii și companiile din Europa.
Strategia europeană a companiei este susținută de noua platformă globală de brand Ready-Set-Ford, care se concentrează pe teritoriile în care Ford excelează și se diferențiază în mod autentic: muncă, adrenalină și aventură. Primele campanii europene sub egida Ready-Set-Ford vor fi lansate în cursul acestei luni.
Ford Pro evoluează de la producător de vehicule la partener de productivitate pentru afacerile europene
Ford Pro, liderul pieței de vehicule comerciale din Europa pentru al 11-lea an consecutiv, evoluează dintr-un producător de vehicule într-un partener de productivitate esențial pentru companiile de toate dimensiunile. Divizia utilizează software avansat și servicii integrate pentru a maximiza randamentul fiecărui vehicul din flotă.
Această strategie susține obiectivul global al companiei: generarea a 25% din profitul operațional (EBIT) al Ford Pro din software și servicii. În primul trimestru al anului 2026, numărul abonamentelor software plătite la nivel global a crescut cu 30%, ajungând la 879.000, cu marje brute de peste 50%.
„Ford Pro este pilonul central al operațiunilor noastre din Europa”, a declarat Jim Baumbick, Președinte Ford în Europa. „Nu vindem doar autoutilitare și pick-up-uri, ci oferim un ecosistem integrat de vehicule, software și servicii. Vehiculele noastre sunt lideri de piață, iar în jurul lor am construit un accelerator de productivitate pe care concurența nu îl poate egala. Pentru clienții noștri, nu este vorba doar despre transport, ci despre un randament mai bun al investiției.”
Serviciile de maximizare a timpului de funcționare (Uptime Services) oferite de Ford Pro utilizează datele vehiculelor conectate și inteligența predictivă pentru a identifica eventualele defecțiuni înainte ca acestea să devină o problemă reală. Din 2019, fiecare vehicul Ford Pro este echipat din fabrică cu un modem încorporat. Astăzi, peste 1,2 milioane de clienți europeni sunt conectați, generând zilnic aproape șase milioane de alerte de stare. Doar anul trecut, serviciile conectate Ford au salvat aproape un milion de zile de imobilizare a vehiculelor pentru clienții noștri.
Pentru prima dată, Ford Pro extinde aceste capabilități și către întreprinderile mici. Prin noile servicii Dealer Uptime, fiecare dealer Ford poate deveni un manager dedicat al flotei – monitorizând starea vehiculului, contactând proactiv clientul și pregătind piesele și atelierele înainte ca mașina să ajungă în service. Primele proiecte-pilot arată că timpii de reparație sunt reduși cu până la 50%, iar 80% dintre intervenții sunt identificate proactiv.
Pentru clienți, acest lucru se traduce prin mai mult uptime, zile mai productive și venituri crescute pentru fiecare vehicul deținut. Pentru dealeri, înseamnă un flux constant în service, o loialitate sporită a clienților și o creștere semnificativă a veniturilor.
De asemenea, Ford Pro își extinde gama cu două vehicule noi, concepute pentru sarcini diferite, dar la fel de solicitante:
· Ranger Super Duty: capacitate extremă pentru cele mai dure misiuni din Europa Ranger este cel mai bine vândut pick-up din Europa de 11 ani consecutiv. Noul Ranger Super Duty extinde familia și vizează cele mai solicitante domenii de activitate – servicii de urgență, silvicultură, minerit și apărare. Acesta oferă o masă maximă autorizată a ansamblului (sarcină utilă + remorcare) de 8 tone și o capacitate de remorcare de până la 4,5 tone, având o sarcină utilă de aproape 2 tone. Echipat din fabrică cu suspensie heavy-duty, protecție suplimentară a șasiului și o gardă la sol înălțată, modelul combină filosofia „munca pe primul loc” cu confortul, conectivitatea și tehnologiile de asistență regăsite pe gama Ranger. 
„Guvernele europene și carosierii care deservesc industria de apărare caută tot mai mult vehicule de serie care să ofere capacitățile extreme necesare sectorului militar”, a adăugat Baumbick. „Ranger Super Duty este vehiculul perfect pentru această misiune. Este cel mai capabil Ranger construit vreodată, creând un nou segment de pick-up-uri grele în Europa. Este disponibil la scară largă, direct din fabrica noastră.”
· Transit City: soluția pentru companiile atente la costuri 
Transit City este o nouă autoutilitară complet electrică, creată special pentru flotele care operează în zone urbane aglomerate. Pe măsură ce tot mai multe orașe implementează zone cu emisii zero, Transit City oferă o tranziție simplă și eficientă din punct de vedere al costurilor. Pentru a menține procesul de achiziție simplu și prețurile accesibile, modelul este oferit într-o singură versiune de echipare, cu dotări standard de top. Disponibil în trei variante de caroserie, inclusiv o versiune șasiu-cabină pregătită pentru diverse conversii, Transit City oferă un partener practic și accesibil pentru afacerile urbane. Va ajunge în showroom-uri la sfârșitul acestui an.
O nouă eră pentru autoturismele Ford în Europa
Ford are o tradiție de peste un secol în motorsport, în special în lumea raliurilor – un format de curse cu origini adânci în Europa. Combinând acest ADN off-road cu performanța pe asfalt, Ford va crea autoturisme inspirate din raliuri, adaptate perfect drumurilor europene. Noua gamă va oferi vehicule „multi-energie”, unde adrenalina și aventura coexistă cu precizia și controlul – mașini construite pentru a face față provocărilor unice ale pasurilor alpine, străzilor pietruite și drumurilor virajate de pe continent.
[bookmark: OLE_LINK2]Până la sfârșitul anului 2029, Ford va lansa cinci autoturisme complet noi, fabricate în Europa, pentru Europa:
· Un nou membru al familiei globale Bronco sosește în Europa: acest SUV compact și robust, multi-energie, va intra în producție la uzina Ford din Valencia, Spania, începând cu 2028.

· Hatchback-ul electric: un nou vehicul electric de clasă mică ce combină designul distinctiv cu dinamica de condus specifică Ford, transferând performanța de pe circuit pe stradă în segmentul B.

· SUV-ul electric de clasă mică: un SUV urban, complet electric și dinamic, care împrumută limbajul de design și dinamica inspirate din raliuri într-un format prietenos cu orașul.

· Două crossover-uri multi-energie: două modele suplimentare, inspirate din motorsport, care vor completa noua gamă până la sfârșitul anului 2029.
„Susținem pe deplin strategia Ford de a trece la ofensivă în Europa”, a declarat Nicola Gilda, Director General al Peoples Automotive Group și Președinte al Consiliului Dealerilor Europeni Ford. „Având la bază succesul diviziei Ford Pro, dar și moștenirea Ford în motorsport pentru designul noilor autoturisme, este clar că Ford s-a întors pentru a câștiga.”

Parteneriate pentru viteză și scalabilitate 
Parteneriatele strategice sunt esențiale pentru modul în care Ford concurează în Europa, accelerând dezvoltarea, generând volum și aducând valoare adăugată atât în segmentul comercial, cât și în cel al autoturismelor. Prin combinarea expertizei, a amprentei industriale și a bazei de furnizori, Ford și partenerii săi obțin eficiența, competitivitatea și acoperirea necesare pentru a câștiga într-una dintre cele mai competitive regiuni din lume.
„Acestea nu sunt doar tranzacții, ci mutări strategice”, a subliniat Baumbick. „Colaborăm cu cei mai buni pentru a ne mișca rapid și la scară largă, concentrându-ne pe produs pentru a oferi vehicule inconfundabile, care stârnesc pasiune.”
O tranziție pragmatică către o mobilitate fără emisii de carbon 
De peste 100 de ani, Ford deservește șoferii și companiile din Europa. Compania se angajează să își sprijine clienții în tranziția către un viitor cu zero emisii, dar atrage atenția că, atunci când obiectivele de mediu sunt decuplate de realitatea cererii consumatorilor, consecințele sunt contraproductive: clienții păstrează mașinile vechi, mai poluante, pentru mai mult timp, iar sustenabilitatea investițiilor industriale este subminată.
În plus, regulile „Fabricat în Europa” trebuie să reflecte realitatea lanțurilor regionale de aprovizionare și rolul crucial jucat de parteneri precum Turcia, Marocul și Marea Britanie în ecosistemul nostru industrial. Excluderea sau restricționarea acestor piețe va submina competitivitatea europeană și, în cele din urmă, va crește costurile pentru consumatori.
Europa are nevoie urgentă de un cadru legislativ care să alinieze obiectivele de mediu cu alegerile consumatorilor și care să ofere un orizont de planificare realist și predictibil. Ford solicită o abordare orientată spre client:
· Obiective realiste și infrastructură adecvată: țintele de reducere a emisiilor de CO2 trebuie să reflecte cererea reală a pieței și stadiul infrastructurii de încărcare. Forțarea unei tranziții mai rapide decât ritmul în care se poate mișca piața riscă să încetinească rata de reînnoire a parcului auto – un factor critic în reducerea emisiilor. 

· O nouă abordare legislativă: legislația trebuie să susțină și să încurajeze tehnologiile electrificate, precum vehiculele plug-in hybrid (PHEV) și cele electrice cu autonomie extinsă (EREV), care oferă o punte practică spre un viitor complet electric. Aceste tehnologii permit familiilor și companiilor să reducă emisiile chiar de astăzi, maximizând numărul de kilometri parcurși electric în timp ce infrastructura necesară este construită la nivel european.
 
· Protejarea întreprinderilor mici: în prezent, doar aproximativ 10% din autoutilitarele noi vândute sunt electrice, deoarece companiile se lovesc de lipsa infrastructurii (optimizată preponderent pentru autoturisme) și de întârzieri în racordarea depozitelor la rețeaua electrică. Impunerea unor obiective agresive pentru vehiculele comerciale acționează ca o taxă suplimentară pentru instalatorii, constructorii și curierii care susțin economia Europei.
„Nu construim vehicule doar pentru a respecta norme legislative; le construim pentru oameni”, a concluzionat Baumbick. „Cea mai rapidă cale către zero emisii este cea pe care clienții o vor alege în mod natural. Putem accelera reducerea poluării chiar de astăzi, prin tehnologii hibride care le permit clienților să ruleze electric ori de câte ori este posibil.”

# # #


1 Pe baza datelor de vânzări S&P Global Mobility din 2025. Austria, Belgia, Marea Britanie, Republica Cehă, Danemarca, Finlanda, Franța, Germania, Grecia, Ungaria, Irlanda, Italia, Olanda, Norvegia, Polonia, Portugalia, România, Spania, Suedia și Elveția.

2 Conform calculelor Ford.

3 Sarcina utilă maximă variază și se bazează pe accesorii și configurația vehiculului. Consultați eticheta de pe pragul ușii pentru capacitatea de încărcare a unui anumit vehicul. Fixați întotdeauna corect încărcătura. Încărcătură și capacitate de încărcare sunt limitate de greutate și distribuția greutății.

4 Când este echipat corespunzător. Capacitatea maximă de remorcare variază în funcție de încărcătură, configurația vehiculului, accesorii și numărul de pasageri.
5 Funcțiile de asistență a șoferului sunt suplimentare și nu înlocuiesc atenția, judecata și nevoia șoferului de a controla vehiculul. Acestea nu înlocuiesc conducerea în siguranță. Consultați Manualul de utilizare pentru detalii și limitări.
6 Autonomie țintă calculată prin teste interne Ford. Autonomie țintă de până la 254 km bazată pe încărcarea completă a vehiculului Transit City. Datele omologate ale vehiculului vor fi furnizate mai aproape de data lansării în vânzare. Consumurile de combustibil/energie declarate WLTP, emisiile de CO2 și autonomia electrică sunt determinate în conformitate cu cerințele și specificațiile tehnice ale Regulamentului European (CE) 715/2007 și (UE) 2017/1151, astfel cum au fost modificate ultima dată. Procedurile de testare standard aplicate permit compararea între diferite tipuri de vehicule și diferiți producători. Cifrele afișate sunt în scop comparativ și trebuie comparate numai cu alte vehicule testate conform acelorași proceduri tehnice. Autonomia reală variază din cauza unor factori precum temperatura, comportamentul la volan, profilul traseului, întreținerea vehiculului, vârsta și starea bateriei litiu-ion.
Ford este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.


Pentru comunicate de presă, materiale conexe, fotografii și videoclipuri, vizitați www.fromtheroad.ford.com.
Urmăriți www.linkedin.com/company/ford-in-europe, www.youtube.com/FordNewsEurope, www.instagram.com/FordNewsEurope, www.threads.net/@fordnewseurope și www.tiktok.com/@FordNewsEurope

